Blupuga manako

La blupuga manakoOrnitologia taksonomio. () estas birdospecio el la familio de pipredoj. Ĝi havas 2 subspeciojn troviĝantajn en norduesta Sudameriko.

Taksonomio
Laŭ AviListAviList v2025, konsultita la 7-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Lepidothrix Bonaparte, CLJL, 1854
Lepidothrix isidorei (Sclater, PL, 1852) - blupuga manako
Lepidothrix isidorei isidorei (Sclater, PL, 1852)
Lepidothrix isidorei leucopygia (Hellmayr, CE, 1903)

Etimologio
La scienca genra nomo Lepidothrix estas kunmetaĵo de 2 antikvaj grekaj vortoj, λεπίς, λεπίδος (lepis, lepidos = "skvamo"), kaj θρίξ (triks = "haro"), pro la skvama aspekto de la distinga krono de masklojBirds of the World, Blue-rumped Manakin..

La specia epiteto isidorei estis donita omaĝe al la franca zoologo Isidore Geoffroy Saint-Hilaire.

Aspekto
La blupuga manako estas ĉirkaŭ 7,5 ĝis 8,5 cm longa. La specio estas sekse dimorfa. Plenkreskaj maskloj de la nomiga subspecio havas brilblankajn kronon kaj supran nukon kaj lazurajn pugon kaj supravostajn kovrilojn. La cetero de ilia plumaro estas nigra. Plenkreskaj inoj havas verdajn suprajn partojn, kies koloro estas plej hela sur la pugo. Ilia vosto estas malhela. Ili havas plejparte palflavecan grizan vizaĝon kaj grizan gorĝon. Ilia brusto estas pli obtuze verda ol ilia dorso kaj ilia ventro estas flavecgriza. Maskloj de la subspecio L. i. leucopygia havas laktecblankajn pugon kaj supravostajn kovrilojn kun blua nuanco sur la supraj kaj malsupraj randoj. Inoj de L. i. leucopygia estas identaj al la nomiga. Ambaŭ seksoj de ambaŭ subspecioj havas malhelbrunecajn ruĝajn irisojn, nigrecan makzelon, grizan mandiblon, kaj grizecajn krurojn kaj piedojn. Snow, D. (2020). Blue-rumped Manakin (Lepidothrix isidorei), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 6a de Oktobro, 2025 

Disvastiĝo kaj habitato
La blupuga manako troviĝas en la eosta flanko de Andoj en Kolombio, Ekvadoro kaj norda Peruo. Ĝi vivas en la humidaj arbaroj de la andaj antaŭmontoj, je 500-1700 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko